Diari Oficial de la Generalitat Valenciana


Sumari del DOGV 5416, del 28-12-2006 (2006/15933)

RESOLUCIÓ de 13 de desembre de 2006, de la consellera de Cooperació i Participació, per la qual es regulen i convoquen ajudes per als centres valencians a l'exterior de la Comunitat Valenciana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5416

Data del DOGV
:   28-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/15639


Data del document
:   13-12-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * migrant
    * societat sense fins de lucre
    * ajuda pública
    * cultura regional
    * associació
    * suport econòmic
    * relació cultural

RESOLUCIÓ de 13 de desembre de 2006, de la consellera de Cooperació i Participació, per la qual es regulen i convoquen ajudes per als centres valencians a l'exterior de la Comunitat Valenciana. [2006/15028]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificada per la Llei Orgànica 1/2006, de 10 d'abril, establix en l'article 1, apartat 3, que .la Comunitat Valenciana té com a objectiu la consecució de l'autogovern en els termes d'este Estatut, reforçar la democràcia i garantir la participació de tots els ciutadans en la realització dels seus fins..  
D'altra banda, l'article 3 de l'Estatut d'Autonomia indica qui gaudix de la condició de valencià, i establix en el seu apartat 2 que «els ciutadans espanyols residents en l'estranger que hagen tingut el seu últim veïnat administratiu en la Comunitat Valenciana, i acrediten esta condició en el corresponent consolat d'Espanya gaudiran dels drets polítics definits en este Estatut.. El mateix règim s'aplicarà als seus descendents inscrits com a espanyols, si així ho sol.liciten en la forma que ho determine la llei de l'Estat.  
El Decret 38/2003, de 15 d'abril, del Govern Valencià, pel qual es regula la relació amb els Centres Valencians a l'Exterior de la Comunitat Valenciana, en l'article 2, indica que gaudixen de la qualificació de Centres Valencians a l'Exterior .les entitats associatives, fundacionals i altres persones jurídiques sense ànim de lucre, legalment constituïdes en el territori en què es troben assentades, amb la denominació que lliurement s'hagen atorgat, que tinguen com a objectiu preferent, arreplegat en els seus estatuts, el manteniment de vincles culturals i socials amb el poble valencià, la seua història, la seua llengua i la seua cultura i siguen reconeguts com a tals per la Generalitat, de conformitat amb el que establix este decret.. Així mateix establix que .els Centres Valencians a l'Exterior seran la via i marc preferent de la relació entre els membres de les col.lectivitats valencianes i l'administració Pública de la Generalitat..  
L'article 11, punt 1, del referit Decret 38/2003, reconeix als Centres Valencians a l'Exterior .el dret a sol.licitar de la Generalitat Valenciana l'ajuda econòmica i assistència tècnica per a l'organització d'activitats de promoció de la cultura valenciana, depenent de les disponibilitats pressupostàries.. Igualment, l'article 13 d'esta norma garantix el suport de la Generalitat als Centres Valencians a l'Exterior per a contribuir a .els programes d'assistència social per a valencians en situació de necessitat..  
Per la seua banda, el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, establix en l'article 47 que els consellers corresponents determinaran, cas de no existir, i prèviament a la disposició de crèdits, les oportunes bases reguladores de la concessió de les subvencions, d'acord així mateix amb el que disposa la Llei 38/2003, de 17 de novembre, General de Subvencions i el seu desplegament reglamentari per mitjà del Reial Decret 887/2006, de 21 de juliol.  
En conseqüència, fent ús de les atribucions delegades pel President de la Generalitat, en la Resolució de 2 de novembre de 2004, i de les facultats que em conferix l'article 3 del Decret 9/2004, de 3 de setembre, del President de la Generalitat, pel qual s'encomanen o deleguen funcions en el vicepresident del Consell de la Generalitat, en el conseller de Relacions Institucionals i Comunicació i en la consellera de Cooperació i Participació, i l'article 17 del Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i d'acord amb el que establix la normativa pertinent de la Llei d'Hisenda Pública de la Generalitat Valenciana, Text Refós aprovat per Decret Legislatiu de 26 de juny de 1991, del Consell de la Generalitat, resolc  
Primer   
Convocar ajudes per als Centres Valencians a l'Exterior de la Comunitat Valenciana i aprovar les bases per les quals es regirà la seua concessió, que s'inclouen com a annex de la present resolució, d'acord amb les consignacions pressupostàries que establix la Llei de Pressupostos de la Generalitat per a l'exercici de 2007 a càrrec dels capítols IV i VII del Programa 112.90, d'acord amb les especificacions que es contenen en les bases onzena i catorzena de l'annex que s'adjunta. Esta convocatòria, realitzada per la via de la tramitació anticipada, està condicionada a l'existència de crèdit adequat i suficient.  
Segon   
Contra el que disposa la present resolució, que posa fi a la via administrativa, podrà interposar-se, potestativament, recurs de reposició davant del mateix òrgan que ho ha dictat en el termini d'un mes comptat des de l'endemà de la seua publicació, o bé directament un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciós Administrativa.  
València, 13 de desembre de 2006.. La consellera de Cooperació i Participació: Gema Amor Pérez.  
ANNEX  
Bases de la convocatòria  
Disposicions comunes  
Primera. Accions objecte d'ajuda  
Les ajudes establides podran anar destinades a les actuacions següents:  
a) Organització de programes d'assistència social adreçats als emigrants valencians que es troben en situacions de necessitat, organització d'activitats culturals, d'orientació i informació; programes formatius i de difusió de la cultura de la Comunitat Valenciana entre col.lectius d'emigrants valencians, i despeses de funcionament dels centres que desenvolupen les dites activitats.  
b) Creació, modernització o actualització de les seus, les instal.lacions i l'equipament dels centres valencians a l'exterior de la Comunitat Valenciana.  
Segona. Beneficiaris de les ajudes  
Podran ser beneficiaris de les ajudes els Centres Valencians a l'Exterior de la Comunitat Valenciana que hagen sigut reconeguts com a tals per la Generalitat d'acord amb el que establix l'article 4 del Decret 38/2003, de 15 d'abril, del Govern Valencià, pel qual es regula la relació amb els Centres Valencians a l'Exterior de la Comunitat Valenciana.  
Tercera. Tipus d'ajudes  
Les ajudes seran de tipus econòmic, de quantia variable segons el cost de l'acció que es projecte.  
Quarta. Presentació de sol.licituds i termini  
1. Les sol.licituds per a l'obtenció de les ajudes regulades per la present resolució hauran d'adreçar-se a la Direcció General de Participació Ciutadana i es presentaran en el model normalitzat (que figura en l'annex I d'esta resolució) en el Registre General de Presidència de la Generalitat, ubicat en el carrer de Juristes, 10 (CP 46619) de València, o tramitar-les per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
2. Les sol.licituds hauran d'acompanyar-se, a més de la documentació que per a cada una de les ajudes s'establix concretament en els corresponents apartats d'esta resolució, dels documents que a continuació es relacionen:  
a) Memòria descriptiva de les actuacions o els projectes per als quals se sol.licita la subvenció, amb expressió de les fases i terminis de realització.  
b) Pressupost detallat de les actuacions o projectes per als quals se sol.licita l'ajuda per partides, o factures proforma, i el pressupost total del centre.  
c) Fitxa de manteniment de tercers (model oficial on consten les dades del sol.licitant, les seues dades bancàries, la seua firma i la certificació de conformitat de l'entitat financera). Este document només es presentarà en el supòsit d'associacions que presenten sol.licitud d'ajudes econòmiques a la Generalitat per primera vegada, o en el cas que les entitats beneficiàries hagen canviat les seues dades bancàries respecte a anteriors exercicis.  
d) Relació nominal i numerada dels socis que pertanyen a l'entitat, amb expressió del seu número de document d'identificació, firmat o autentificat pel seu president.  
e) Així mateix, els sol.licitants acreditaran amb anterioritat a dictar-se la proposta de resolució de concessió que es troben al corrent en el compliment de les seues obligacions tributàries amb la hisenda estatal i de la Comunitat Valenciana, com també davant de la Seguretat Social, d'acord amb el que establix a l'article 14.1.e de la Llei 38/2003, de 17 de novembre, General de Subvencions, i el seu desplegament reglamentari en els articles 22 i següents del Reial Decret 887/2006, de 21 de juliol. Els centres valencians que estiguen ubicats fora d'Espanya podran substituir el requisit assenyalat en este apartat per una declaració jurada del seu president o representant que l'entitat està exempta d'obligacions tributàries i davant de la Seguretat Social a Espanya.  
3. Els sol.licitants podran executar els projectes sense esperar que la concessió de les ajudes es produïsquen i sense que això prejutge la decisió que finalment s'adopte.  
4. Les sol.licituds es presentaran en el termini de 30 dies naturals, comptats a partir de l'endemà a la publicació d'esta resolució.  
Quinta. Criteris d'avaluació de les sol.licituds  
Per a la concessió de les ajudes es valorarà, entre altres aspectes, l'interés social i cultural de les activitats i els projectes dels centres, valorats en funció de la seua màxima adequació als objectius indicats en la disposició comuna primera d'esta resolució, l'antiguitat del centre, el nombre de socis o afiliats al centre, la seua incidència en la captació de nous socis, especialment els jóvens, així com aquells criteris de valoració especificats per a cada tipus d'ajuda en la present resolució. Es tindrà en compte el pressupost anual del centre.  
Sexta. Resolució de la concessió d'ajudes  
1. La Direcció General de Participació Ciutadana podrà demanar del sol.licitant l'aportació addicional d'altres documents o dades complementàries que estime necessaris per a resoldre sobre la sol.licitud presentada.  
2. Les ajudes es concediran per resolució de la consellera de Cooperació i Participació, per delegació del President de la Generalitat, i a proposta de la comissió avaluadora formada per les persones següents:  
. La directora general de Participació Ciutadana, que actuarà com a presidenta.  
. El cap de Servici de Gestió Administrativa de Presidència.  
. La cap de l'Àrea de Participació Externa, que actuarà com a secretària.  
. El cap de l'Àrea de Foment dels Processos de Participació i Comunicació Ciutadana.  
La Comissió avaluadora se sotmetrà, quant al seu règim de funcionament, a allò que s'ha disposat per als òrgans col.legiats en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La consellera de Cooperació i Participació, a proposta de la Comissió avaluadora, podrà declarar deserta, totalment o parcialment, l'adjudicació de les ajudes convocades, reservant-se la facultat d'interpretar el contingut de la present resolució a l'efecte d'adjudicació d'ajudes.  
4. La resolució de concessió de les ajudes es dictarà i notificarà en el termini de sis mesos a partir de l'endemà a la publicació en el Diari Oficial de la Generalitat de la present resolució de la consellera de Cooperació i Participació per la qual es regulen i convoquen estes ajudes. Vençut este termini sense que s'haja dictat i notificat resolució expressa, els interessats podran entendre desestimades les seues pretensions per silenci administratiu.  
5. La resolució d'adjudicació serà notificada als centres seleccionats, sense perjuí de la seua publicació en el Diari Oficial de la Generalitat.  
Sèptima. Control de les accions  
La Direcció General de Participació Ciutadana podrà comprovar en qualsevol moment les dades declarades pels sol.licitants. En el cas que es comprove la falsedat d'estes dades, el sol.licitant perdrà el dret a la subvenció, sense perjuí d'altres responsabilitats que procedisquen. Es garantirà, en tot cas, el dret de l'interessat a l'audiència.  
Octava. Justificació i liquidació de les ajudes concedides  
1. La liquidació de les ajudes s'efectuarà una vegada executat el projecte o l'activitat en la seua totalitat o en les fases previstes, d'acord amb la sol.licitud presentada i en els termes fixats per a la concessió de l'ajuda, i sempre dins del que preveu l'article 30 de la Llei 38/2003, de 17 de novembre, General de Subvencions.  
2. A l'efecte del que establix el punt anterior, els beneficiaris, una vegada executat el projecte o l'activitat en la seua totalitat o en les fases previstes i, en tot cas, amb anterioritat al 15 de novembre de 2007, hauran de presentar la documentació següent:  
a) Factures de la despesa efectuada, d'acord amb la normativa vigent. En les subvencions per a inversions, l'acreditació del seu pagament s'efectuarà per qualsevol de les formes acceptades per la normativa i els usos vigents.  
b) Certificat del secretari o president del centre, sobre justificació del compliment de la finalitat per a la qual es va concedir la subvenció i de l'aplicació dels fons percebuts.  
c) Els centres que presenten justificants en moneda estrangera hauran d'acompanyar igualment un document expedit per una entitat bancària del país d'origen en què se certifique l'equivalència de la dita moneda amb l'euro dins de l'any en curs. En cas de països amb forta devaluació o apreciació de la moneda nacional, es podran presentar certificats d'equivalència mensuals o trimestrals, corresponents al període entre l'1 de gener i el 15 de novembre de 2007, i aplicar el dit canvi a les factures emeses durant eixe mes o trimestre.  
3. Si, arribat el 15 de novembre de 2007, no ha sigut aportada la documentació assenyalada en el punt anterior, s'entendrà que el beneficiari renúncia a la subvenció concedida.  
4. S'autoritza el lliurament d'un percentatge de cada subvenció concedida, en funció de les successives justificacions que presenten els centres beneficiaris al llarg de l'exercici pressupostari, sense possibilitat d'efectuar cap avanç, segons els percentatges següents:  
a) Per a efectuar el primer lliurament haurà de justificar-se com a mínim el 40% de la subvenció concedida.  
b) En les successives justificacions hauran d'aportar-se justificants pel 30% almenys de la subvenció concedida.  
D'esta manera, es presentaran com a màxim tres justificacions al llarg de l'exercici, sense perjuí de poder efectuar el lliurament d'una sola vegada quan s'aporten justificants pel total de la subvenció concedida.  
Novena. Obligacions i requisits del beneficiari  
1. L'alteració d'alguna de les característiques del projecte aprovat com l'incompliment de condicions i terminis establits en la resolució, la no execució parcial de la inversió, la falta de justificació de les despeses efectivament realitzades i la concessió després de la presentació de la sol.licitud d'altres ajudes públiques que en el seu conjunt excedisquen del cost del projecte o activitat, podrà donar lloc a la minoració de la subvenció concedida.  
2 . Es reintegraran les quantitats percebudes per part del beneficiari i l'exigència de l'interés de demora des del moment del pagament de la subvenció en els supòsits previstos en l'article 37 de la Llei 38/2003, de 17 de novembre, General de Subvencions, i en el seu desplegament reglamentari en els articles 91 a 93 del Reial Decret 887/2006, de 21 de juliol, i, en tot cas, en els supòsits següents:  
. Incompliment de l'obligació de justificació.  
. Obtenció de la subvenció sense reunir les condicions requerides per a això.  
. Incompliment de la finalitat per a la que la subvenció va ser concedida.  
. Incompliment de les condicions imposades als beneficiaris amb motiu de la concessió de la subvenció.  
En la tramitació del procediment es garantirà, en tot cas, el dret de l'interessat a l'audiència.  
3. Són obligacions del beneficiari les establides amb caràcter general en l'article 14 de la Llei 38/2003, de 17 de novembre, General de Subvencions, i en el seu desplegament reglamentari en l'article 33 del Reial Decret 887/2006, de 21 de juliol, i, en qualsevol cas:  
- Realitzar l'activitat o adoptar el comportament que fonamenta la concessió de la subvenció.  
- Acreditar davant de l'entitat concedent la realització de l'activitat o l'adopció del comportament, així com el compliment dels requisits i condicions que determinen la concessió o benefici de l'ajuda.  
- El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
- Comunicar a l'entitat concedent l'obtenció de subvencions, o ajudes per a la mateixa finalitat, procedent de qualssevol administracions o ens públics o privats.  
4. En la difusió de les activitats subvencionades s'haurà de fer constar de manera explícita el suport de la Generalitat.  
5. No podran obtindre la condició de beneficiari les entitats en les qual concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions. La justificació de les entitats de no estar sotmeses en les prohibicions per a obtindre la condició de beneficiari contingudes en el dit precepte, es realitzarà per mitjà de declaració responsable o qualsevol dels mitjans establits en l'article 13.7 de la Llei 38/2003, de 17 de novembre, General de Subvencions.  
Ajudes per a les activitats i despeses de funcionament  
Desena. Objecte   
L'objecte d'estes ajudes és l'organització de programes d'assistència social per a valencians en situació de necessitat: organització d'activitats culturals, d'orientació i informació; els programes formatius i de difusió del valencià entre col.lectius d'emigrants valencians, i les despeses de funcionament dels centres que desenvolupen les dites activitats.  
Onzena. Quantia de les ajudes i criteris d'avaluació  
1. Les ajudes consistiran en la concessió de subvencions, que podran arribar fins a l'import total del seu cost, per als programes següents:  
a) Organització de programes d'assistència social, activitats culturals, d'orientació i informació, i cursos de valencià,  
b) Cost de les despeses totals de funcionament dels centres.  
2. L'import d'estes subvencions serà finançat a càrrec de l'aplicació pressupostària 27.18.34.545.06.0, la línia T0600000, del Programa 112.90, del pressupost de la Generalitat Valenciana per a 2007, per una quantia màxima de dos-cents setanta mil quatre-cents euros (270.400 €).  
3. Els criteris d'avaluació seran els especificats en la disposició comuna quinta d'estes bases, i específicament, quant a les activitats, es prioritzaran les ajudes de manera que es primen els programes d'assistència social per a valencians en situació de necessitat.  
Dotzena. Presentació de sol.licituds  
1. Les sol.licituds per a l'obtenció de les ajudes a què es referix el present títol es presentaran acompanyades, a més de la documentació establida amb caràcter general, de la forma que pertoque:  
a) Si se sol.licita la subvenció per a programes d'assistència social per als seus associats o altres valencians residents a l'exterior, els centres han d'aportar una memòria descriptiva dels programes, concretant els procediments de selecció de les persones que s'hagen tingut en compte, així com la seua identificació i la descripció de la seua situació carencial, i aportar un llistat de les persones que es veurien beneficiades per l'aplicació d'estos programes. Dins d'estes ajudes es podran contemplar les referides a la manutenció o allotjament dels afectats (quan estes es realitzen en centres assistencials), medicaments, assistència sanitària, i infortunis familiars d'extraordinària gravetat.  
b) Memòria descriptiva de les activitats culturals per a les quals se sol.licita la subvenció, amb les dades següents:  
a.1. Títol de les activitats.  
a.2. Actes a desenvolupar.  
a.3. Dates i lloc de celebració.  
a.4. Altres consideracions d'interés.  
c) Si se sol.licita subvenció per a la contractació de professors, es farà constar en la memòria descriptiva les dades següents:  
b.1. Professor contractat, especificant la seua identificació i titulació.  
b.2. Data i lloc de realització del curs.  
b.3. Nombre d'hores lectives.  
b.4. Nombre d'alumnes que seguixen les classes impartides.  
d) Si se sol.licita subvenció per a despeses de funcionament, es farà constar en el pressupost del centre la relació de totes estes despeses i la seua distribució per partides.  
Ajudes per a la modernització, actualització o millora de les seus i instal·lacions  
Tretzena. Objecte i condicions  
1. L'objecte d'estes ajudes és potenciar la creació, modernització o actualització de les seus, les instal.lacions i l'equipament dels Centres Valencians a l'Exterior de la Comunitat Valenciana.   
2. La destinació de l'ajuda haurà de ser l'execució de les inversions que es detallen a continuació, en seus o instal.lacions preexistents, o com a conseqüència de noves obertures:  
a) Obres de construcció, condicionament i reforma de locals.  
b) Adquisició de locals o instal.lacions.  
c) Immobilitzat material nou.  
Catorzena. Quantia de les ajudes i criteris d'avaluació  
1. Les ajudes consistiran en la concessió de subvencions, d'acord amb les quanties següents:  
a) Subvenció que podrà arribar fins a l'import total del seu cost per als supòsits d'adquisició d'immobilitzat material nou, així com el condicionament i la reforma de locals.  
b) Subvenció de fins a un 75% del cost de les obres de construcció de locals, així com d'adquisició de locals o instal.lacions.  
2. L'import d'estes subvencions serà finançat a càrrec de l'aplicació pressupostària 92.59.36.988.05.9, línia T2398000 del Programa 112.90, del pressupost de la Generalitat Valenciana per a 2007, per una quantia màxima de dos-cents quaranta-tres mil quatre-cents cinquanta euros (243.450 €).  
3. Els criteris d'avaluació seran els especificats en la disposició comuna quinta d'estes bases, i específicament, la incidència del projecte per a la modernització, actualització o millora de les seus o instal.lacions del centre.  
Quinzena. Presentació de sol.licituds  
1. Les sol.licituds per a l'obtenció de les ajudes a què es referix el present títol es presentaran acompanyades, a més de la documentació establida amb caràcter general, d'un avantprojecte en què conste:  
a) Memòria detallada del projecte a desenvolupar, indicant terminis d'execució del mateix (entre el 01.01.2007 i el 15.11.2007).  
b) Plans de situació i distribució actual i futura (si es produïxen modificacions amb la inversió proposada).  
c) Pressupostos o factures proforma de la inversió projectada.